Baikāls - Vikipēdija

# Baikāls

### Vikipēdijas raksts

Baikāls
Baikāls no kosmosa
Koordinātes: | 52°45′Z 107°15′A
Platība: | 31 500 km2
Maks. garums: | 636 km
Vid. dziļums: | 758 m
Maks. dziļums: | 1637 m
Tilpums: | 23 600 km3
Augstums vjl.: | 456 m
Izteka: | Angāra
Sateces baseins: | 560 000 km2
Sateces baseina valstis: | Krievija Mongolija
Salas: | Oļhona 22 mazākas salas
Apdz. vietas krastos: | Irkutska

Baikāls (arī Baikāla ezers, krieviski - Байкал, burjatu un mongoļu valodās - Dalai-Nor - "svētā jūra") ir viens no pasaulē izcilākajiem un unikālākajiem ezeriem, atrodas Krievijā. Pasaules dziļākais un vecākais ezers, septītais lielākais ezers pasaulē, pēc tilpuma lielākais saldūdens ezers pasaulē. Satur vairāk nekā 20% no pasaules virszemes šķidrā saldūdens krājumiem un vairāk nekā 90% no Krievijas šķidrā virszemes saldūdens krājumiem. Otrs lielākais ezers Krievijas teritorijā. Baikāls atrodas Sibīrijas dienvidos, starp Irkutskas apgabalu un Burjatiju. Iekļauts Pasaules Mantojuma sarakstā. Ezerā atrodas pasaulē trešā lielākā ezera sala - Oļhona, kas ir 72 km gara, platība 730 km².

### [izmainīt šo sadaļu] Ģeogrāfija un hidroloģija

Baikāls vasarā, dienvidrietumu daļa.

Ezera pētījumi XIX gadsimta beigās jau no sākuma parādīja, ka Baikālā atrodas vairāk ūdens nekā visos Amerikas Lielajos ezeros kopā. Ezera lielais vecums un izolācija no citiem nozīmīgiem ūdens baseiniem nodrošinājuši, ka šajā ezerā attīstās savdabīga ekosistēma, kam ir ļoti liela nozīme evolūcijas procesu pētīšanā.

Ezers ir dziļākais pasaulē - 1 637 metri (agrāk uzskatīja - 1 620 m). Līdz ar to ezera gultne atrodas 1 285 metrus zem jūras līmeņa - Baikāls ir arī dziļākā kriptodepresija pasaulē. Taču ezera gultni klāj vēl ap 7 km biezs ezera nogulumu slānis. Tātad kontinentālā Zemes garoza zem Baikāla sākas tikai 8 - 9 km dziļumā - līdz ar to Baikāls ir uz planētas dziļākā vaga kontinentālajā Zemes garozā.

Baikāla lūzuma zona ir aktīva - lūzums ik gadu paplašinās par aptuveni 2 cm. Ezera apkaimē notiek seismiskas aktivitātes, šeit atrodas karstie avoti, diezgan bieži notiek zemestrīces.

Uzskata, ka ezera vecums ir 25 - 30 miljoni gadu - tas ir viens no vecākajiem zināmajiem ezeriem. Vēl viens aspekts, kas padara ezeru ļoti vērtīgu no Zemes vēstures pētījumu viedokļa ir fakts, ka ezeru nekad nav klājis ledājs un līdz ar to tā nogulumi ir veidojušies nepārtraukti, veidojot kvalitatīvu Zemes vēstures šķērsgriezumu, kas potenciāli dos precīzus datus par Zemes klimatu ļoti senā pagātnē.

Baikāls, Oļhonas sala, priekšplānā burjatu svētā klints

Par spīti lielajam dziļumam ezera ūdeņos notiek apmaiņas procesi un ezerā neveidojas ūdens slāņi, kā, piemēram, Tanganjikas ezerā vai Melnajā jūrā.

Visapkārt ezeram atrodas kalni. Baikāla kalni ziemeļos no ezera un ap ezeru esošie taigas masīvi kopā ar pašu ezeru un tā salām veido nacionālo parku. Par spīti valsts institūciju daļēji slāpētiem protestiem ezera dienvidu piekratē uzcelts celulozes pārstrādes kombināts (1966.), kas izmanto hlora balināšanas procesu un ezerā iepludina neattīrītus notekūdeņus.

Ezeru apdraud arī Austrumsibīrijas - Klusā okeāna naftas vads, kura būvniecība iecerēta 800 metrus no ezera krasta. Tā kā šeit atrodas seismiska zona, ezeru apdraudēs naftas piesārņojums. Pēc ilgstošiem un plašiem protestiem valsts prezidents Vladimirs Putins licis projekta attīstītājiem plānot naftas vadu tālāk no ezera krastiem un pašlaik šis projekts vairs nerada tiešus draudus ezeram.

### [izmainīt šo sadaļu] Dzīvā daba

Kūpināti omuļi Ļistvjankas tirgū

Baikālā atrastas 1 085 augu sugas un 1550 dzīvnieku sugas un pasugas. Vairāk nekā 60% šo dzīvnieku sugu ir endēmas, tai skaitā endēmas ir arī 27 no ezerā sastopamajām 52 zivju sugām. Vienīgais ezerā sastopamais zīdītājs ir endēmais Baikāla ronis (Phoca sibirica).

No saimnieciskā un tūrisma piesaistes viedokļa vērtīga zivs ir omulis (Coregonus autumnalis migratorius), kuru pārdod kūpinātu Baikāla apkaimes tirgos. Šī zivs uzskatāma par izcilu delikatesi.

## [izmainīt šo sadaļu] Sk. arī

Wikimedia Commons ir pieejami multimēdiju faili par šo tēmu. Skat.:
Озеро Байкал

- Pasaules lielāko ezeru saraksts
- Pasaules lielākie ezeri pēc tilpuma
- Pasaulē dziļākie ezeri

## [izmainīt šo sadaļu] Ārējās saites

- Informācija par Baikālu angliski
- Neatkarīga ceļojumu rokasgrāmata, angliski un vāciski
- Save Baikal Greenpeace - angliski
- Baikāla reģiona karte

Saturs iegūts no "http://lv.wikipedia.org../../../b/a/i/Baik%C4%81ls.html"

Kategorijas: Krievijas ezeri | Fiziskās ģeogrāfijas rekordi

##### Views

- Raksts
- Diskusija
- Pašreizējā versija

##### Meklēt

##### Citās valodās

- العربية
- Български
- বাংলা
- Català
- Česky
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- Gàidhlig
- Galego
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Lietuvių
- Македонски
- Nederlands
- ‪Norsk (bokmål)‬
- Polski
- Português
- Runa Simi
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Kiswahili
- தமிழ்
- Türkçe
- Українська
- Tiếng Việt
- 中文